
PROJEKTAS

MARIJAMPOLĖS VAIKŲ LOPŠELIO-DARŽELIO NUOSTATAI

I SKYRIUS
BENDROSIOS NUOSTATOS


1. Marijampolės vaikų lopšelio-darželio nuostatai (toliau tekste – Nuostatai) reglamentuoja Marijampolės vaikų lopšelio-darželio (toliau tekste – Lopšelis-darželio) teisinę formą, savininką, savininko teises ir pareigas įgyvendinančią instituciją, buveinę, pagrindinę paskirtį, veiklos teisinį pagrindą, veiklos rūšis, tikslus, funkcijas, veiklos organizavimą ir valdymą, savivaldą, darbuotojų priėmimą į darbą ir jų darbo apmokėjimo tvarką, lėšų šaltinius ir jų panaudojimo tvarką, finansinės veiklos kontrolę ir veiklos priežiūrą, nuostatų keitimo tvarką.
2. Lopšelio-darželio oficialusis pavadinimas – Marijampolės vaikų lopšelis-darželis, trumpasis pavadinimas Marijampolės vaikų lopšelis-darželis.
3. Lopšelis-darželis įsteigtas ir savo veiklą pradėjo – 2024 m. birželio 1 d., sujungus Marijampolės vaikų lopšelį-darželį „Ąžuoliukas“, Marijampolės vaikų lopšelį-darželį „Nykštukas“, Marijampolės vaikų lopšelį-darželį „Pasaka“, Marijampolės vaikų lopšelį-darželį „Rūta“, Marijampolės vaikų lopšelį-darželį „Rasa“, Marijampolės vaikų lopšelį-darželį „Šaltinėlis“, Marijampolės vaikų lopšelį-darželį „Šypsenėlė“, Marijampolės vaikų lopšelį-darželį „Vaivorykštė“, Marijampolės vaikų lopšelį-darželį „Želmenėliai“ ir Marijampolės sav. Patašinės universalų daugiafunkcį centrą. Lopšelis-darželis turi 12 skyrių:
3.1. Marijampolės vaikų lopšelio-darželio skyrius „Ąžuoliukas“, buveinės adresas  Mokolų g. 69, LT-68163 Marijampolė;
3.2. Marijampolės vaikų lopšelio-darželio skyrius „Nykštukas“, buveinės adresas Uosupio g. 2, LT-68160 Marijampolė;
3.3. Marijampolės vaikų lopšelio-darželio skyrius „Linelis“, buveinės adresas Vasario 16-osios g. 3, LT-68299 Marijampolė;
3.4. Marijampolės vaikų lopšelio-darželio skyrius „Pasaka“, buveinės adresas P. Vaičaičio g. 24, LT-68292 Marijampolė;
3.5. Marijampolės vaikų lopšelio-darželio skyrius „Rasa“, buveinės adresas Rasos g. 21, LT-68187 Marijampolė;
3.6. Marijampolės vaikų lopšelio-darželio skyrius „Rūta“, buveinės adresas Draugystės g. 5A, LT-68255 Marijampolė;
3.7. Marijampolės vaikų lopšelio-darželio skyrius „Šaltinėlis“, buveinės adresas K. Griniaus g. 12A, LT-68282 Marijampolė;
3.8. Marijampolės vaikų lopšelio-darželio skyrius „Šypsenėlė“, buveinės adresas R. Juknevičiaus g. 80, LT-68192 Marijampolė;
3.9. Marijampolės vaikų lopšelio-darželio skyrius „Vaivorykštė“, buveinės adresas Mokolų g. 11, LT-68172 Marijampolė;
3.10. Marijampolės vaikų lopšelio-darželio skyrius „Varpelis“, buveinės adresas Jaunimo g. 3, LT-68247 Marijampolė;
3.11. Marijampolės vaikų lopšelio-darželio skyrius „Želmenėliai“, buveinės adresas J. Žemaitės g. 25 LT-68263 Marijampolė;
3.12. Marijampolės vaikų lopšelio-darželio skyrius Patašinės universalus daugiafunkcis centras, buveinės adresas Nausupės skg. 4, Patašinės k., Marijampolės sen., LT-69105 Marijampolės sav.
4. Teisinė forma – biudžetinė įstaiga, priklausanti Marijampolės savivaldybei.
5. Lopšelio-darželio veiklos laikotarpis neterminuotas.
6. Lopšelio-darželio savininkas – Marijampolės savivaldybė (toliau – Savivaldybė), kodas 111100960, adresas J. Basanavičiaus a. 1, LT-68307 Marijampolė.
7. Lopšelio-darželio savininko teises ir pareigas įgyvendina Savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui).
8. Savivaldybės taryba:
[bookmark: _Hlk143159873]8.1. tvirtina Lopšelio-darželio nuostatus;
8.2. priima sprendimą dėl Lopšelio-darželio buveinės pakeitimo;
8.3. priima sprendimą dėl Lopšelio-darželio reorganizavimo, likvidavimo ir pertvarkymo;
8.4. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;
8.5. sprendžia kitus Lietuvos Respublikos biudžetinių įstaigų įstatyme, kituose įstatymuose ir Lopšelio-darželio nuostatuose jos kompetencijai priskirtus klausimus;
8.6. steigia filialus.
9. Lopšelio-darželio buveinė – Kauno g. 13b, LT-68178 Marijampolė.
10. Lopšelio-darželio grupė – ikimokyklinio ugdymo mokykla.
11. Lopšelio-darželio tipas – ikimokyklinio ugdymo mokykla.
12. Pagrindinė paskirtis – ikimokyklinio ugdymo grupės įstaiga lopšelis-darželis.
13. Ugdymo kalba – lietuvių.
14. Ugdymo forma – dieninė.
15. Lopšelis-darželis yra paramos gavėjas.
16. Lopšelis-darželis yra viešasis juridinis asmuo, turintis antspaudą su savo pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką. 
17. Lopšelis-darželis savo veikloje vadovaujasi Lietuvos Respublikos Konstitucija, Lietuvos Respublikos švietimo įstatymu, Lietuvos Respublikos vaiko teisių konvencija, Lietuvos Respublikos vaiko teisių apsaugos pagrindų įstatymu ir kitais įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministerijos teisės aktais, Marijampolės savivaldybės tarybos sprendimais, Marijampolės savivaldybės mero potvarkiais, administracijos direktoriaus įsakymais ir šiais Nuostatais.

II SKYRIUS
LOPŠELIO-DARŽELIO VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS

18. Lopšelio-darželio veiklos sritis – švietimas, kodas 85.
19. Lopšelio-darželio pagrindinė veiklos rūšis – ikimokyklinis ugdymas, kodas 85.10.10.
20. Kitos Lopšelio-darželio švietimo veiklos rūšys: 
20.1. priešmokyklinis ugdymas, kodas 85.10.20;
20.2. sportinis ir rekreacinis švietimas, kodas 85.51;
20.3. kultūrinis švietimas, kodas 85.52;
20.4. kitas, niekur kitur nepriskirtas, švietimas, kodas 85.59;
20.5. švietimui būdingų paslaugų veikla, kodas 85.60.
21. Kitos ne švietimo veiklos rūšys:
21.1. vaikų dienos priežiūros veikla, kodas 88.91;
21.2. kitų maitinimo paslaugų teikimas, kodas 56.29;
21.3. nekilnojamojo turto tvarkyba už atlygį arba pagal sutartį, kodas 68.32. 
22. Lopšelio-darželio tikslas – atsižvelgiant į kiekvieno vaiko kultūrinę ir socialinę patirtį, individualias galimybes, sudaryti palankias sąlygas vaikui atsiskleisti ir tobulėti.
23. Lopšelio-darželio veiklos uždaviniai:
23.1. teikti vaikui nuo 1 iki 6–7 metų kokybišką ikimokyklinį ir priešmokyklinį ugdymą;
23.2. saugoti ir stiprinti vaiko fizinę ir psichinę sveikatą, tenkinti judėjimo, saugumo poreikius, plėtoti saugios ir sveikos gyvensenos įgūdžius, teikti švietimo pagalbą;
23.3. ugdyti gebėjimą suprasti, suvokti kalbos prasmę, ją vartoti bendraujant, išreikšti save pažįstant pasaulį;
23.4.plėtoti vaiko socialinę ir emocinę patirtį;
23.5. žadinti vaiko poreikį pažinti aplinkinį pasaulį, atrasti ir perimti įvairius pasaulio pažinimo būdus;
23.6. padėti vaikui ir šeimai pažinti ir perimti tautos kultūros pagrindus, sudaryti sąlygas etninei saviraiškai ir krikščioniškajai vaikų pasaulėžiūrai ugdyti;
23.7.užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;
23.8. kurti modernios pedagogikos modelius, skleisti pozityviąją patirtį.
24. Lopšelis-darželis įgyvendindamas jam pavestus uždavinius atlieka šias funkcijas:
24.1. rengia ir įgyvendina Lopšelio-darželio ikimokyklinio ugdymo programą bei kitas ikimokyklinio vaikų amžių, asmenines jų ypatybes atitinkančias individualiai pritaikytas ugdymo programas;
24.2. organizuoja ugdymą pagal ikimokyklinio ir priešmokyklinio ugdymo ir ugdymosi programas, individualizuoja ugdymo turinį, atsižvelgdamas į vietos ir Lopšelio-darželio bendruomenės reikmes ir ugdytinių poreikius;
24.3. ugdo saugios ir sveikos gyvensenos įpročius bei vertybines nuostatas;
24.4. atlieka vaikų, turinčių specialiųjų ugdymosi poreikių, pirminį įvertinimą, organizuoja specialųjį ugdymą teisės aktų nustatyta tvarka;
24.5. vykdo ugdymo sutartyse sutartus įsipareigojimus; 
24.6. teikia informacinę, pedagoginę, psichologinę, specialiąją pedagoginę pagalbą, užtikrina vaikų sveikatos priežiūrą;
24.7. sudaro sąlygas darbuotojams mokytis, kelti kvalifikaciją ir profesiškai tobulėti;
24.8. bendradarbiauja su pedagogų kvalifikacijos tobulinimo institucijomis, kartu organizuoja paskaitas, seminarus, diskusijas, konferencijas;
24.9. priima pedagogų rengimo institucijų studentus praktikai, organizuoja studentų bei dėstytojų projektus, padeda juos vykdyti, inicijuoja arba padeda vykdyti teorinius, metodinius ir statistinius tyrimus;
24.10. užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką;
24.11. vykdo alkoholio, tabako ir kitų psichiką veikiančių medžiagų vartojimo bei kitas prevencines programas;
24.12. dalyvauja projektuose, kurių realizavimas padeda stiprinti Lopšelio-darželio materialinę bazę, intelektualius resursus, sudaro galimybę plėtoti neformaliojo švietimo veiklą;
24.13. kuria ugdymo turiniui įgyvendinti reikiamą materialinę bazę ir edukacines aplinkas;
24.14. organizuoja vaikų maitinimą;
24.15. organizuoja tėvų (globėjų, rūpintojų) pageidavimu mokamas papildomas paslaugas teisės aktų nustatyta tvarka;
24.16. organizuoja tėvų švietimą;
24.17. viešai skelbia informaciją apie Lopšelio-darželio veiklą;
24.18. atlieka kitas įstatymų ir kitų teisės aktų numatytas funkcijas.
25. Vaikų ugdymosi pasiekimai įteisinami ir pasiekimus patvirtinantys dokumentai išduodami Lietuvos Respublikos švietimo, mokslo ir sporto ministro nustatyta tvarka.

III SKYRIUS
LOPŠELIO-DARŽELIO TEISĖS IR PAREIGOS

26. Lopšelio-darželio teisės:
26.1. parinkti ugdymo metodus ir ugdymosi veiklos būdus;
26.2. kurti naujus ugdymo ir ugdymosi modelius, užtikrinančius kokybišką paslaugų teikimą;
26.3. bendradarbiauti su savo veiklai įtakos turinčiais fiziniais ir juridiniais asmenimis;
26.4. įgyvendinti savivaldybės, šalies ir tarptautinius projektus;
26.5. dalyvauti asociacijų veikloje;
26.6. gauti paramą Lietuvos Respublikos labdaros ir paramos įstatymo nustatyta tvarka;
26.7. įgyvendinti kitas teisės aktuose numatytas teises.
27. Lopšelio-darželio pareigos:
27.1. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams ugdymo ir darbo aplinką;
27.2. teikti kokybiškas ugdymo paslaugas;
27.3. būti atviriems vietos bendruomenei;
27.4. vykdyti ugdymo sutartyse numatytus įsipareigojimus;
27.5. naudoti lėšas Nuostatuose nurodytiems uždaviniams vykdyti;
27.6. vykdyti kitas teisės aktuose numatytas pareigas.

IV SKYRIUS
LOPŠELIO-DARŽELIO VEIKLOS ORGANIZAVIMAS IR VALDYMAS

28. Lopšelio-darželio veikla organizuojama pagal:
28.1. direktoriaus patvirtintą Lopšelio-darželio strateginį planą, kuriam yra pritarę Lopšelio-darželio taryba ir Marijampolės savivaldybės vykdomoji institucija ar jos įgaliotas asmuo;
28.2. direktoriaus patvirtintą Metinį veiklos planą, kuriam yra pritarusi Lopšelio-darželio taryba;
28.3. direktoriaus patvirtintą Lopšelio-darželio ikimokyklinio ugdymo programą, suderintą su Lopšelio-darželio taryba;
28.4. Priešmokyklinio ugdymo bendrąją programą, patvirtintą Lietuvos Respublikos švietimo, mokslo ir sporto ministro.
29. Lopšeliui-darželiui vadovauja direktorius.
30. Sprendimą dėl direktoriaus priėmimo į pareigas, atleidimo arba atšaukimo iš jų priima Savivaldybės meras Lietuvos Respublikos darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų darbo sutartis su direktoriumi taip pat pasibaigia atšaukus jį iš pareigų. Direktorius Savivaldybės mero potvarkiu gali būti atšaukiamas iš pareigų praradus pasitikėjimą.
31. Direktorius yra tiesiogiai pavaldus Savivaldybės merui, o atskaitingas Savivaldybės merui ir tarybai.
32. Vaikai į Lopšelį-darželį priimami vadovaujantis Marijampolės savivaldybės tarybos patvirtintu Vaikų registravimo ir priėmimo į Marijampolės savivaldybės švietimo įstaigų ikimokyklinio ir priešmokyklinio ugdymo grupes organizavimo tvarkos aprašu. 	
33. Užmokesčio dydį už vaikų išlaikymą nustato bei vaikų priėmimo tvarką į Lopšelį-darželį rengia, keičia ir tvirtina Marijampolės savivaldybės taryba.
34. Direktorius:
34.1. vadovauja Lopšelio-darželio strateginio ir metinio veiklos planų, švietimo programų rengimui, rekomendacijų dėl smurto prevencijos įgyvendinimo Lopšelyje-darželyje priemonių įgyvendinimui, juos tvirtina, vadovauja jų vykdymui; 
34.2. vadovaudamasis Lietuvos Respublikos įstatymais, Lietuvos Respublikos Vyriausybės nutarimais, Savivaldybės teisės aktais ir juos vykdydamas, pagal kompetenciją leidžia įsakymus, kitus tvarkomuosius dokumentus, organizuoja ir kontroliuoja jų vykdymą;
34.3. sudaro komisijas, darbo grupes Lopšelio-darželio funkcijoms atlikti;
34.4. tvirtina Lopšelio-darželio struktūrą, darbuotojų pareigybių skaičių, sąrašą;
34.5. organizuoja Lopšelio-darželio finansinę apskaitą pagal Lietuvos Respublikos finansinės apskaitos įstatymą;
34.6. tvirtina darbuotojų pareigybių aprašymus, Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo Lopšelio-darželio darbuotojus, skatina juos, skiria jiems drausmines nuobaudas, suteikia jiems atostogas, siunčia į komandiruotes;
34.7. užtikrina bendradarbiavimu pagrįstus santykius, mokytojo etikos normų laikymąsi, priimamus sprendimus, bendruomenės narių informavimą, sveiką, saugią, užkertančią kelią bet kokioms smurto, prievartos apraiškoms bei žalingiems įpročiams aplinką;
34.8. stebi, analizuoja, vertina Lopšelio-darželio veiklą;
34.9. analizuoja Lopšelio-darželio veiklos ir valdymo išteklių būklę, inicijuoja Lopšelio-darželio veiklos kokybės įsivertinimo vykdymą;
34.10. suderinęs su Lopšelio-darželio taryba, tvirtina Lopšelio-darželio Darbo tvarkos taisykles, darbuotojų saugos ir sveikatos instrukcijas;
34.11. sudaro ir (ar) nutraukia Lopšelio-darželio vardu sutartis teisės aktų nustatyta tvarka;
34.12. organizuoja Lopšelio-darželio dokumentų saugojimą ir valdymą teisės aktų nustatyta tvarka;
34.13. teisės aktų nustatyta tvarka valdo, naudoja Lopšelio-darželio turtą, lėšas ir jais disponuoja, rūpinasi intelektiniais, materialiniais, finansiniais, informaciniais ištekliais, užtikrina racionalų ir taupų lėšų ir turto naudojimą, veiksmingą vidaus kontrolės sistemos funkcionavimą, jos veikimą ir tobulėjimą;
34.14. konsultuoja Lopšelio-darželio darbuotojus teisės aktų, ugdymo programų įgyvendinimo, vadybos, švietimo įstaigos įsivertinimo, veiklos tobulinimo programų rengimo, jų įgyvendinimo ir kitais klausimais;
34.15. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas tobulinti kvalifikaciją, mokytojams ir kitiems pedagoginiams darbuotojams galimybę atestuotis ir organizuoja jų atestaciją Lietuvos Respublikos švietimo, mokslo ir sporto ministro nustatyta tvarka;
34.16. priima vaikus į ikimokyklinio ir priešmokyklinio ugdymo grupes Marijampolės savivaldybės tarybos nustatyta tvarka, sudaro ugdymo sutartis; 
34.17. bendradarbiauja su vaikų tėvais (globėjais, rūpintojais), pagalbą vaikui, pedagogui ir Lopšeliui-darželiui teikiančiomis institucijomis, teritorinėmis policijos, socialinių paslaugų, sveikatos įstaigomis, Valstybės vaiko teisių apsaugos ir įvaikinimo tarnyba, dirbančiomis Vaiko teisių apsaugos srityje;
34.18. Lietuvos Respublikos vaiko minimalios ir vidutinės priežiūros įstatymo nustatyta tvarka kreipiasi į Savivaldybės administracijos direktorių dėl minimalios ir vidutinės priežiūros priemonių vaikui skyrimo;
34.19. rengia metinių ataskaitų rinkinį ir teikia Lopšelio-darželio bendruomenei, Lopšelio-darželio tarybai, Savivaldybės tarybai;
34.20. atstovauja Lopšeliui-darželiui kitose institucijose, rūpinasi tarptautiniais Lopšelio-darželio ryšiais; 
[bookmark: part_a72f6685376d40b4a45391ef64dc5427][bookmark: part_f8ae62168f84413a8a1ae67aa7439c27][bookmark: part_4a390eb250eb43e7a3b0727b26063410][bookmark: part_a25ed7d3fecc491c9758ac6a4a4a8ac0]34.21. vykdo kitas pareigybės aprašyme ir teisės aktuose nustatytas funkcijas.
[bookmark: part_f5aa1e0dc0574d0585b230aafbb89faa]35. Lopšelio-darželio direktorius atsako už:
[bookmark: part_80e7e62d11884420b0af9a7c497bdfd9]35.1. Lopšelio-darželio veiklą ir jo rezultatus;
[bookmark: part_ff289f7a646440048e288e2a596e8df8]35.2. Lietuvos Respublikos įstatymų ir kitų teisės aktų, Lopšelio-darželio nuostatų laikymąsi, tinkamą funkcijų atlikimą;
[bookmark: part_c2513887ceda4ee6ab5e5acbb26e2034]35.3. demokratinį Lopšelio-darželio valdymą, skaidriai priimamus sprendimus, bendruomenės narių informavimą, personalo kvalifikacijos tobulinimą, sveiką ir saugią aplinką;
[bookmark: part_a0c2163b908f47f6b41c8052cda26d5e]35.4. asmens duomenų teisinę apsaugą, teikiamų ataskaitų rinkinių ir statistinių ataskaitų teisingumą;
35.5. gerą ir veiksmingą vaiko minimalios priežiūros priemonių įgyvendinimą.
36. Lopšelio-darželio valdyme dalyvauja direktoriaus pavaduotojai ugdymui bei skyrių vedėjai, kurie:
36.1. dalyvauja priimant strateginius sprendimus dėl Lopšelio-darželio veiklos plėtros;
36.2. teikia siūlymus dėl Lopšelio-darželio metinės veiklos programos, Lopšelio-darželio darbo tvarkos taisyklių, Nuostatų pakeitimų; 
36.3. tiesiogiai vadovauja kitoms jų kompetencijai priskirtoms veiklos sritims.

V SKYRIUS
LOPŠELIO-DARŽELIO SAVIVALDA

37. Lopšelyje-darželyje veikia Lopšelio-darželio taryba ir Mokytojų taryba.
38. Lopšelio-darželio taryba (toliau – Taryba) – aukščiausia Lopšelio-darželio savivaldos institucija. Taryba telkia ugdytinių tėvų (globėjų) ir pedagogų atstovus, vietos bendruomenę demokratiniam Lopšelio-darželio valdymui, svarbiausiems Lopšelio-darželio veiklos tikslams numatyti ir uždaviniams spręsti.
39. Tarybą sudaro 25 nariai: 12 mokytojų, 12 Lopšelyje-darželyje nedirbantys ugdytinių tėvai (globėjai) ir 1 vietos bendruomenės atstovas. Į Tarybą mokytojus deleguoja Mokytojų taryba, tėvus – tėvų susirinkimas (po vieną iš kiekvieno Lopšelio-darželio skyriaus), bendruomenės atstovą – Marijampolės miesto seniūnas.
40. Lopšelio-darželio tarybos nariai renkami atviru balsavimu dviejų mokslo metų kadencijai.
41. Tarybai vadovauja pirmininkas, išrinktas atviru balsavimu pirmame naujos kadencijos Tarybos posėdyje. Pirmininką renka ir atšaukia Lopšelio-darželio tarybos nariai. Tarybos pirmininku negali būti Lopšelio-darželio direktorius. Jis posėdžiuose gali dalyvauti kviestinio nario teisėmis. Tarybos sekretorių atviru balsavimu renka Tarybos nariai.
42. Likus ne mažiau kaip 2 mėnesiams iki Lopšelio-darželio Tarybos kadencijos pabaigos skelbiami nauji Lopšelio-darželio Tarybos rinkimai. Pasibaigus Lopšelio-darželio Tarybos kadencijai, Lopšelio-darželio Taryba baigia savo veiklą ir perduoda savo įgaliojimus naujai išrinktai Lopšelio-darželio Tarybai.
43. Nutrūkus Lopšelio-darželio Tarybos nario įgaliojimams pirma laiko, į jo vietą deleguojamas naujas narys, atstovaujantis tėvams (globėjams), pedagogams arba vietos bendruomenei, priklausomai nuo to, kuriai grupei atstovavo buvęs Lopšelio-darželio Tarybos narys, iki veikiančios Lopšelio-darželio Tarybos kadencijos pabaigos.
44. Tarybos posėdžiai vyksta ne rečiau kaip 2 kartus per metus. Posėdis yra teisėtas, jei jame dalyvauja du trečdaliai visų Tarybos narių. Nutarimai priimami posėdyje dalyvaujančiųjų balsų dauguma.
45. Neeilinis Tarybos posėdis gali būti kviečiamas Tarybos pirmininko, Lopšelio-darželio direktoriaus arba daugiau nei pusės Tarybos narių iniciatyva.
46. Į Tarybos posėdžius gali būti kviečiami Marijampolės savivaldybės tarybos nariai, Marijampolės savivaldybės administracijos atstovai, Lopšelio-darželio administracijos atstovai, Lopšelio-darželio bendruomenės nariai, jei yra svarstomi jiems aktualūs klausimai.
[bookmark: part_ccb4c777db1a464bb679215cd7f31229]47. Tarybos pirmininkas mokslo metų pabaigoje parengia ir skelbia Tarybos veiklos ataskaitą Lopšelio-darželio interneto svetainėje ir mokytojų tarybos posėdyje.
48. Lopšelio-darželio taryba:
48.1. teikia siūlymus dėl strateginių tikslų, uždavinių ir jų įgyvendinimo priemonių, nuostatų pakeitimo ar papildymo, struktūros tobulinimo;
48.2. pritaria Lopšelio-darželio strateginiam, metiniam veiklos planams, darbo tvarkos taisyklėms, aptaria ugdymo organizavimo tvarką, kitus Lopšelio-darželio veiklą reglamentuojančius dokumentus, teikiamus Lopšelio-darželio direktoriaus;
48.3. skiria atstovus į Mokytojų ir pagalbos mokiniui specialistų (išskyrus psichologus) atestacijos komisiją ir į viešo konkurso laisvai direktoriaus vietai užimti komisiją;
48.4. išklauso ir vertina Lopšelio-darželio direktoriaus metines veiklos ataskaitas ir teikia savo sprendimą Savivaldybės merui;
48.5. teikia siūlymus dėl Lopšelio-darželio darbo tobulinimo, saugių ugdymo ir darbo sąlygų sudarymo, talkina formuojant Lopšelio-darželio materialinius, finansinius ir intelektinius išteklius;
48.6. svarsto kitų savivaldos institucijų ar Lopšelio-darželio bendruomenės narių iniciatyvas ir teikia siūlymus Lopšelio-darželio direktoriui;
48.7. priima nutarimus kitais, teisės aktų nustatytais ar Lopšelio-darželio direktoriaus teikiamais klausimais; 
48.8. Lopšelio-darželio taryba už savo veiklą vieną kartą per metus atsiskaito Lopšelio-darželio bendruomenei;
48.9. Lopšelio-darželio tarybos nutarimai yra teisėti, jei jie neprieštarauja teisės aktams.
49. Mokytojų taryba – nuolat veikianti Lopšelio-darželio savivaldos institucija mokytojų profesiniams ir bendriesiems ugdymo klausimams spręsti. 
50. Mokytojų tarybą sudaro Lopšelio-darželio direktoriaus pavaduotojai, skyrių vedėjai, Lopšelyje-darželyje dirbantys pedagogai ir švietimo pagalbos specialistai. Į posėdžius gali būti kviečiami kitų savivaldos institucijų atstovai.
[bookmark: part_95ca37099c00463da44183a1d54756a8]51. Mokytojų tarybos narių skaičius – 24: ne mažiau kaip po 1 ir ne daugiau kaip po 3 iš kiekvieno skyriaus, kuriuos renka Lopšelio-darželio skyriaus mokytojų susirinkimas atviru balsavimu 2 metams.
52. Nutrūkus Mokytojų tarybos nario įgaliojimams pirma laiko, narys renkamas įprasta tvarka;
53. Lopšelio-darželio mokytojų tarybos sudėtį tvirtina Lopšelio-darželio direktorius.
54. Mokytojų tarybos posėdžius šaukia pirmininkas prasidedant ir baigiantis ugdymo procesui, taip pat ne rečiau kaip vieną kartą per pusmetį, prireikus gali būti sušauktas neeilinis Mokytojų tarybos posėdis.
55. Mokytojų tarybai vadovauja pirmininkas, išrinktas vienerių mokslo metų kadencijai atviru balsavimu paskutiniame einamųjų mokslo metų posėdyje. Mokytojų tarybos sekretorių renka Mokytojų tarybos nariai.
[bookmark: part_faad360db11c4875a5802b81ca06939a]56. Mokytojų tarybos posėdžiai yra teisėti, jei juose dalyvauja ne mažiau kaip du trečdaliai tarybos narių. Nutarimai priimami dalyvaujančiųjų balsų dauguma.
57. Mokytojų taryba:
57.1. aptaria praktinius valstybės ir savivaldybės švietimo politikos įgyvendinimo klausimus, pedagoginės veiklos tobulinimo būdus;
57.2. teikia siūlymus dėl  Lopšelio-darželio veiklos plano, priešmokyklinio ugdymo programų įgyvendinimo, brandumo mokyklai klausimus;
57.3. ugdymo turinį ir metodus derina prie Lopšelio-darželio keliamų uždavinių ir bendruomenės poreikių, svarsto ikimokyklinių, priešmokyklinių grupių ugdymo(-si) turinio derinimą tarpusavyje;
[bookmark: _Hlk148514823]57.4. kartu su Vaiko gerovės komisija, kitais ugdyme dalyvaujančiais darbuotojais svarsto vaikų sveikatos, socialinės paramos, mokymosi, prevencinės veiklos, poilsio, mitybos, saugos klausimus;
57.5. svarsto Lopšelyje-darželyje realizuojamas mokytojų kvalifikacijos tobulinimo programas;
57.6. deleguoja atstovus į Lopšelio-darželio tarybą;
57.7. skatina metodinių naujovių paiešką ir patirties sklaidą;
57.8. priima nutarimus kitais, teisės aktų nustatytais ar Lopšelio-darželio direktoriaus teikiamais, klausimais.
58. Lopšelyje-darželyje gali steigtis kitos savivaldos institucijos.

VI SKYRIUS
DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA, ATESTACIJA

59. Direktoriaus pavaduotojus ugdymui, skyrių vedėjus, mokytojus, švietimo pagalbą teikiančius specialistus, aptarnaujantį personalą ir kitus darbuotojus, priima į darbą ir atleidžia iš jo Lopšelio-darželio direktorius Lietuvos Respublikos darbo kodekso, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygo už darbą įstatymu, Lietuvos Respublikos Vyriausybės nutarimais, ir kitų teisės aktų nustatyta tvarka.
60. Įstaigos darbuotojams už darbą mokama Lietuvos Respublikos darbo kodekso ir kitų teisės aktų nustatyta tvarka. Lopšelio-darželio darbuotojų tarnybinius atlyginimus ir kitas darbo apmokėjimo sąlygas nustato Lopšelio-darželio direktorius, vadovaudamasis Lietuvos Respublikos teisės aktais, reglamentuojančiais darbo apmokėjimo tvarką ir neviršydamas darbo užmokesčiui skirtų asignavimų.
61. Lopšelio-darželio direktoriaus tarnybinį atlyginimą, kitas apmokėjimo sąlygas nustato ir veiklos vertinimą vykdo Savivaldybės meras Lietuvos Respublikos teisės aktų nustatyta tvarka.
62. Mokytojai kelia kvalifikaciją atsižvelgdami į Lopšelio-darželio numatytas kvalifikacijos tobulinimosi prioritetus bei kryptis ir finansines galimybes.
[bookmark: _Hlk146204996]63. Lopšelio-darželio mokytojai, švietimo pagalbą organizuojantys specialistai atestuojami ir įgyja kvalifikacinę kategoriją Lietuvos Respublikos švietimo, mokslo ir sporto ministro nustatyta tvarka.

VII SKYRIUS
LOPŠELIO-DARŽELIO TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR VEIKLOS PRIEŽIŪRA

64. Lopšelis-darželis patikėjimo teise valdo, naudoja ir disponuoja jam Savivaldybės tarybos patikėtu savivaldybei nuosavybės teise priklausančiu turtu.
65. Lopšelio-darželio lėšų šaltiniai:
65.1. valstybės ir Savivaldybės biudžeto lėšos;
65.2. pajamos už teikiamas paslaugas;
65.3. valstybės ir investicinių programų lėšos;
65.4. Lietuvos ir ES asignavimai, kitos tarptautinės finansinės paramos lėšos;
65.5. lėšos, gaunamos kaip parama, dovana, ar kitaip teisėtais būdais perduotos lėšos, tikslinės paskirties lėšos pagal pavedimus;
65.6. kitos teisėtu būdu įgytos lėšos.
66. Lopšelio-darželio finansinė apskaita organizuojama bei finansinių ir biudžeto vykdymo ataskaitų rinkiniai sudaromi ir teikiami Lietuvos Respublikos finansinės apskaitos įstatymo, Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka.
67. Lopšelio-darželio finansinės veiklos kontrolę vykdo Savivaldybės kontrolės ir audito tarnyba bei Savivaldybės centralizuoto vidaus audito tarnyba teisės aktų nustatyta tvarka.
68. Lopšelio-darželio veiklos priežiūrą atlieka Savivaldybės meras.
69. Lopšelio-darželio lėšos naudojamos šiuose Nuostatuose numatytai ir įstatymų nedraudžiamai veiklai.

VIII SKYRIUS
BAIGIAMOSIOS NUOSTATOS

70. Vieši Lopšelio-darželio pranešimai teisės aktų nustatyta tvarka skelbiami Lopšelio-darželio internetinėje svetainėje.
71. Lopšelio-darželio nuostatai keičiami ir papildomi Savivaldybės mero, Savivaldybės tarybos bei Lopšelio-darželio direktoriaus iniciatyva.
72. Lopšelio-darželio nuostatus, jų pakeitimus ir papildymus tvirtina Savivaldybės taryba.
73. Lopšelis-darželis pertvarkomas, reorganizuojamas ar likviduojamas Savivaldybės tarybos sprendimu, vadovaujantis Lietuvos Respublikos teisės aktų nustatyta tvarka.

